ZMLUVA O DIELO

č. doplní objednávateľ pred podpisom

*uzavretá podľa § 56 zákona č. 343/2015 Z. z. o verejnom obstarávaní o zmene a doplnení niektorých zákonov v znení neskorších predpisov a podľa § 536 a násl. zákona č. 513/1991 Zb., obchodného zákonníka, v platnom znení*

I.  
ZMLUVNÉ STRANY

* 1. **Objednávateľ:**

Názov : Mesto Levoča

Sídlo : Námestie Majstra Pavla, 054 01 Levoča

Štatutárny orgán : Ing. Miroslav Vilkovský, MBA – primátor mesta

IČO : 00329321

DIČ : 2020717754

Bankové spojenie : UniCredit Bank Slovakia, a.s., Levoča

IBAN : SK45 1111 0000 0010 1934 5046

*(ďalej len „Objednávateľ“)*

* 1. **Zhotoviteľ:**

Názov : ..............................

Sídlo : ..............................

IČO : ..............................

DIČ : ..............................

IČ DPH : ..............................

Bankové spojenie : ..............................

IBAN : ..............................

štatutárny orgán : ..............................

Zapísaná v:   ..............................

Zástupca oprávnený konať:

a) vo veciach technických : ..............................

b) vo veciach realizácie : ..............................

Telefón/fax : ..............................

e-mail : ..............................

*(ďalej len „Zhotoviteľ“)*

II.   
VÝCHODISKOVÉ PODKLADY A ÚDAJE

* 1. Táto zmluva o dielo je výsledkom prieskumu trhu na zákazku s nízkou hodnotou na uskutočnenie stavebných prác, ktorý vykonal objednávateľ v súlade so Zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní") a v súlade so schválenou Smernicou Mesta Levoča č. 09/2018 o postupe zadávania podlimitných zákaziek s využitím elektronického trhoviska a o postupe zadávania zákaziek s nízkou hodnotou. Objednávateľ a zhotoviteľ sa dohodli, že zhotoviteľ zrealizuje dielo pre objednávateľa za podmienok upravených touto zmluvou.
  2. Názov stavby: **„Rekonštrukcia fasády ZUŠ Levoča“** *(ďalej len „dielo“)*. Stavebné práce sa budú realizovať v rozsahu vypracovaného projektu pre stavebné povolenie a realizáciu stavby, ktorého zhotoviteľom je Ing. arch. Lukáš Sečka, PhD., autorizovaný architekt SKA, Sadová ulica 1022/10,   
     054 01 Levoča, evidenčné číslo \*2189AA\*.
  3. Podkladom pre uzatvorenie tejto zmluvy je predložená cenová ponuka zhotoviteľa na predmet obstarávania s oceneným výkazom výmer (Príloha č. 1 k tejto zmluve) spracovaným na základe projektovej dokumentácie a výkazu výmer, ktoré mal zhotoviteľ k dispozícii. Cenová ponuka je neoddeliteľnou súčasťou tejto zmluvy.
  4. Zhotoviteľ vyhlasuje, že:

1. sa oboznámil a preskúmal všetky podmienky a okolnosti súvisiace s realizovaním predmetu zmluvy a sú mu známe všetky technické, kvalitatívne a kvantitatívne podmienky vykonania diela,
2. riadne sa oboznámil so všetkou dokumentáciou špecifikujúcou požiadavky na vykonanie diela, ako aj so skutočným stavom na mieste, na ktorom má byť dielo podľa tejto zmluvy realizované,
3. predmet zmluvy je mu jasný a na základe svojej odbornej spôsobilosti, technického vybavenia a personálu, ktorý má k dispozícii, je schopný ho vykonať riadne, včas, kompletne a na požadovanej odbornej úrovni v súlade s touto zmluvou a všetkými jej prílohami, s príslušnými právnymi predpismi, ako aj technickými normami požadovanými projektom stavby.
4. zodpovedá za to, že on a rovnako všetci jeho subdodávatelia disponujú všetkými certifikátmi, licenciami, povoleniami a živnostenskými oprávneniami potrebnými pre riadne a včasné vykonanie všetkých prác, dodávok a služieb v rozsahu tejto zmluvy a v súlade s touto zmluvou a v zmysle príslušných platných všeobecne záväzných právnych predpisov a technických noriem Slovenskej republiky v Európskej únie.
   1. Zhotoviteľ vyhlasuje, že ku dňu uzavretia tejto zmluvy sú mu známi nasledovní subdodávatelia, ktorí sa budú podieľať na plnení predmetu zmluvy (okrem dodávateľov tovaru):

Obchodné meno : ..............................

Sídlo/miesto podnikania : ..............................

IČO : ..............................

Percentuálny podiel z hodnoty plnenia : ..............................

Zapísaná v : ..............................

Osoba oprávnená konať za subdodávateľa : ..............................

Kontakt : ..............................

(pozn.: zoznam subdodávateľov bude rozšírený podľa skutočného počtu subdodávateľov alebo bude v súlade so skutočným stavom uvedené, že ku dňu uzavretia tejto zmluvy zhotoviteľ nezadáva žiadnu časť zákazky podľa tejto zmluvy žiadnemu subdodávateľovi).

* 1. V prípade, ak zhotoviteľ zverí vykonanie časti predmetu zmluvy inému subdodávateľovi ako tomu, ktorý je uvedený v bode 2.5 tejto zmluvy, je povinný oznámiť objednávateľovi každú zmenu subdodávateľa pred začatím vykonávania časti predmetu zmluvy. V prípade zmeny subdodávateľa musí byť nový subdodávateľ, ak sa na neho podmienky zápisu vzťahujú, zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov. Nový subdodávateľ musí spĺňať rovnaké podmienky účasti ako pôvodný subdodávateľ.
  2. Subdodávateľ, ktorý nie je uvedený v bode 2.5 môže začať vykonávanie časti predmetu zmluvy iba po písomnom odsúhlasení objednávateľom. V prípade, ak subdodávateľ začne vykonávať časť predmetu zmluvy bez súhlasu objednávateľa alebo napriek odmietnutiu subdodávateľa objednávateľom, má objednávateľ právo prerušiť vykonávané práce, prípadne žiadať ich odstránenie na náklady zhotoviteľa. Zhotoviteľ v takomto prípade nemá nárok na predĺženie času plnenia v súlade so zmluvou, úhrady za takto vykonané práce a ani úhrady za ich odstránenie.
  3. Zhotoviteľ je zároveň povinný zabezpečiť, aby subdodávateľ nezadal ďalšiemu subdodávateľovi žiadne práce a služby na vykonaní časti predmetu zmluvy jemu zadanej zhotoviteľom (uvedené sa nevzťahuje na dodávku zariadení alebo materiálov, prípadne na montáž zariadenia)..
  4. Investorom diela je objednávateľ. **„Projekt je podporený z rozpočtu Prešovského samosprávneho kraja“**. Dielo bude financovanie kombináciou finančných prostriedkov, a to prostredníctvom dotácie z rozpočtu Prešovského samosprávneho kraja, z dotácie na záchranu a obnovu kultúrnych pamiatok od Ministerstva financií SR, z dotácie od Ministerstva kultúry Slovenskej republiky „Obnov si svoj dom“ a z vlastných prostriedkov objednávateľa vyčlenených na tento účel.

III.  
 PREDMET PLNENIA

* 1. Predmetom zmluvy je riadne vykonanie diela za podmienok stanovených v tejto zmluve, v súlade s:
     1. vypracovaného projektu pre stavebné povolenie a realizáciu stavby, ktorého zhotoviteľom je Ing. arch. Lukáš Sečka, PhD., autorizovaný architekt SKA, Sadová ulica 1022/10, 054 01 Levoča, evidenčné číslo \*2189AA\*.
     2. **oceneným položkovým rozpočtom s Výkazom Výmer (príloha č.1 k Zmluve o dielo),**
     3. **Ohlásením stavebných úprav a udržiavacích prác, ktoré vydala Obec Kurimany, Stavebný úrad č. SOÚ 520/2019 zo dňa 28.06.2019.**
     4. **vydaným rozhodnutím Krajského pamiatkového úradu Prešov pod č. KPUPO-2019/15979-2/51427/Ja zo dňa 28.06.2019 .**
  2. Zhotoviteľ vykoná dielo vo vlastnom mene a na vlastnú zodpovednosť*,* pri dodržaní platných EN, STN, technologických postupov a všeobecne záväzných technických požiadaviek, platných právnych, prevádzkových a bezpečnostných predpisov.
  3. Zhotoviteľ týmto potvrdzuje, že mu objednávateľ pred uzatvorením tejto zmluvy odovzdal vyššie uvedené dokumenty potrebné pre vykonanie diela.
  4. Zhotoviteľ preveril pred podpisom tejto zmluvy všetky, objednávateľom mu odovzdané dokumenty, čo do správnosti, úplnosti, presnosti a použiteľnosti a prehlasuje, že všetkým dokumentom porozumel a že je schopný dielo riadne vykonať.
  5. Zhotoviteľ nie je oprávnený v priebehu plnenia diela uplatňovať nároky a požiadavky na úpravu ceny diela. Práce naviac je možné uplatňovať len v prípade nepredvídateľných okolnosti, ktoré nastanú počas realizácie diela.

IV.   
ČAS PLNENIA

* 1. Termíny plnenia diela:
* Predpokladaný termín odovzdania staveniska je stanovený na **apríl** - **máj 2020.**

Termín dokončenia diela je najneskôr do **31. augusta 2020** **vrátane odovzdávacieho a preberacieho konania.**

* + Zhotoviteľ je povinný prevziať stavenisko od Objednávateľa najneskôr do piatich (5) pracovných dní odo dňa nadobudnutia účinnosti zmluvy. Zhotoviteľ je povinný začať so zhotovovaním diela najneskôr do piatich (5) pracovných dní odo dňa prevzatia staveniska. Vyššie uvedené termíny a lehoty je možné meniť len na základe písomného súhlasu Objednávateľa.
* Termín uvoľnenia staveniska je do piatich (5) pracovných dní odo dňa protokolárneho prevzatia stavby.
  1. Miestom plnenia diela je objekt Základnej umeleckej školy, Námestie Majstra Pavla 48, Levoča, k. ú. Levoča, parcela č. KN C 33.
  2. Práce na realizácii predmetu zmluvy budú zo strany zhotoviteľa zabezpečené podľa zmluvných ustanovení a noriem na odbornej úrovni odborne spôsobilou osobou: ................ (meno doplní zhotoviteľ).
  3. Zhotoviteľ je povinný bez meškania informovať objednávateľa o vzniku udalosti, ktorá bráni alebo sťažuje realizáciu diela s dôsledkom omeškania doby dokončenia diela dohodnutej touto zmluvou.
  4. Za dokončené dielo sa považuje dielo po jeho úplnom a riadnom vyhotovení podľa dohodnutého rozsahu a po odstránení všetkých vád a nedorobkov.
  5. Zmluvný termín uvedený v bode 4.1 je termín najneskoršie prípustný a neprekročiteľný s výnimkou:
  + vyššej moci, t.j. v prípade udalostí, ktoré nie sú závislé od vôle zmluvných strán a tieto ich nemôžu ovplyvniť (neočakávané prírodné a iné javy),
  + v prípade zmien rozsahu diela podľa pokynov objednávateľa; v prípade zmeny rozsahu diela zmluvné strany uzavrú dodatok k tejto zmluve, kde bude uvedená zmena rozsahu diela a z toho vyplývajúca zmena termínu ukončenia diela a ceny diela,
  + vydania príkazov, zákazov a obmedzení vydaných orgánmi verejnej moci, ak neboli vydané v dôsledku konania alebo nekonania zhotoviteľa.
  1. Dokončením diela sa rozumie jeho riadne odovzdanie objednávateľovi protokolom o odovzdaní a prevzatí diela, v ktorom bude oboma zmluvnými stranami potvrdené, že dielo je odovzdané bez takých vád a nedorobkov, ktoré by bránili jeho trvalému užívaniu.
  2. Dodržanie času plnenia zo strany Zhotoviteľa je závislé od riadneho a včasného spolupôsobenia Objednávateľa dohodnutého v tejto zmluve. Po dobu omeškania Objednávateľa s poskytnutím spolupôsobenia nie je Zhotoviteľ v omeškaní so splnením záväzku.
  3. V prípade existencie nevhodných poveternostných alebo klimatických podmienok je zhotoviteľ oprávnený prerušiť vykonávanie diela. Na prerušenie vykonávania diela je zhotoviteľ povinný upozorniť objednávateľa zápisom v stavebnom denníku. O dobu prerušenia vykonávania diela sa predlžuje lehota na zhotovenie a dokončenie diela. Za nevhodné poveternostné podmienky sa považuje nesplnenie podmienok podľa príslušných EN, STN podľa ktorých sa budú realizovať jednotlivé druhy prác.

V.  
CENA

* 1. Cena diela je cenou stanovenou na základe **Prílohy č. 1 k Zmluve o dielo: Položkový rozpočet s výkazom výmer** v súlade so zákonom č. 18/1996 Zb., o cenách, v znení neskorších predpisov a predstavuje čiastku:

Cena diela bez DPH ................EUR

DPH ................ EUR

**Cena diela vrátane DPH / Cena celkom .................EUR**

(slovami: ..........................................)

* 1. DPH je stanovená vo výške a sadzbe podľa príslušného právneho predpisu, platného v dobe podpisu tejto zmluvy.
  2. V cene podľa ods. 5.1 tejto zmluvy sú obsiahnuté aj náklady na vybudovanie, prevádzku, údržbu a vypratanie zariadenia staveniska zhotoviteľa a jeho stráženie, prípadné poplatky za záber a užívanie verejných a iných plôch mimo plôch vo vlastníctve obstarávateľa pre zriadenie staveniska, bezpečnostné opatrenia, prípadné dočasné dopravné značenie, zabezpečenie vytýčenia inžinierskych sieti ak budú potrebné, všetky ostatné náklady zhotoviteľa spojené so zhotovením stavby, náklady na elektrickú energiu a vodu, ďalej všetky potrebné náklady na prípadné odborné prehliadky a skúšky, atesty, certifikáty stavebných výrobkov a materiálov.
  3. Zhotoviteľ nemá nárok na úpravu ceny spôsobenej predĺžením lehoty vykonania diela, ktoré sám zavinil.
  4. V prípade nevykonania niektorých prác, resp. činnosti uvedených v položkovom rozpočte zo strany zhotoviteľa, ak sa tieto ukážu v priebehu prác ako nepot­rebné; v tomto prípade budú tieto práce z ceny diela odpočítané a to v cene podľa položkového rozpočtu.
  5. Táto zmluva môže byť menená iba písomnými dodatkami potvrdenými oprávnenými zástupcami zmluvných strán, a to v súlade s ustanovením § 18 zák. č. 343/2015 Z. z. o verejnom obstarávaní v platnom znení. Postup úpravy ceny pri rozšírení predmetu plnenia podľa tejto zmluvy je nasledovný:
* každá zmena vyvolaná objednávateľom oproti ocenenému výkazu výmer (resp. rozpočet), bude zapísaná v stavebnom denníku a podpísaná zástupcami zhotoviteľa, objednávateľa a v prípade potreby aj inými účastníkmi realizácie diela,
* v prípade súhlasu zmluvných strán so zmenou, vypracuje zhotoviteľ dodatok k zmluve, ktorý bude obsahovať:
  + 1. položkovite ocenený výkaz výmer naviac prác,
    2. sprievodnú správu,
    3. kópiu zápisov zo stavebného denníka,
  + pre ocenenie výkazu výmer u naviac prác bude zhotoviteľ používať ceny nasledovne:
    1. pri položkách, ktoré sa vyskytovali v položkovom rozpočte bude používať ceny z položkového roz­počtu,
    2. pri položkách, ktoré sa v položkovom rozpočte nevyskytovali, predloží zhotoviteľ osobitnú kalkuláciu ceny, v ktorej takéto práce ocení podľa jednotkových cien uvedených v rozpočte za práce, ktoré sú svojou povahou najbližšie naviac prácam,
    3. v prípade, ak kalkulácia ceny nebude predložená, alebo nedôjde k dohode, budú práce ocenené podľa obvyklých trhových cien za rovnaký typ prác.
  + dodatok k tejto zmluve, podpísaný oboma zmluvnými stranami dotýkajúci sa zmeny ceny diela, bude oprávňovať zhotoviteľa k uplatňovaniu zmenenej ceny vo faktúre.

VI.   
PLATOBNÉ PODMIENKY

* 1. Zhotoviteľ si uplatňuje nárok na úhradu za vykonané práce jednou (1) čiastkovou faktúrou po vykonaní minimálne 50% predmetu zmluvy a konečnou vyúčtovacou faktúrou vystavenou zhotoviteľom do 5 pracovných dní po ukončení preberacieho konania.
  2. Objednávateľ neposkytuje zhotoviteľovi na plnenie podľa tejto zmluvy počas realizácie diela žiadne preddavky ani zálohy z ceny diela. Faktúry budú obsahovať všetky náležitosti daňového dokladu v zmysle zák. č. 222/2004 Z. z. o dani z pridanej hodnoty v znení neskorších predpisov.
  3. Faktúry budú obsahovať nasledovné náležitosti:
  + označenie “faktúra” a jej číslo,
  + identifikačné údaje objednávateľa a zhotoviteľa (IČO, DIČ, IČ DPH, sídlo), registrácia,
  + označenie banky a číslo účtu, na ktorý sa má platiť, v súlade so zmluvou,
  + číslo zmluvy a označenie fakturovanej časti diela,
  + deň vystavenia a odoslania faktúry a lehotu jej splatnosti, fakturačné obdobie,
  + fakturovaná suma bez DPH, sadzbu DPH a celkovú fakturovanú sumu vrátane DPH,
  + náležitosti pre účely dane z pridanej hodnoty,
  + objednávateľom potvrdený súpis vykonaných prác.
  1. Súčasťou faktúr musia byť nasledovné dokumenty (podpísané zástupcom objednávateľa a oprávneným zástupcom zhotoviteľa):
* Krycí list faktúry,
* Súpis vykonaných prác,
  1. V prípade, že faktúra nebude obsahovať náležitosti uvedené v zmluve, objednávateľ je oprávnený vrátiť ich zhotoviteľovi na doplnenie. V takom prípade nová lehota splatnosti začne plynúť doručením opravenej faktúry objednávateľovi.
  2. Vyúčtovaciu faktúru zhotoviteľ predloží ku dňu odovzdania a prevzatia diela.
  3. Zhotoviteľ zodpovedá za pravdivosť, správnosť a úplnosť údajov uvedených v ním vypracovanom súpise vykonávaných prác.
  4. Zhotoviteľ musí svoje práce vyúčtovať overiteľným spôsobom. Faktúry musí byť zostavená prehľadne a pritom sa musí dodržiavať poradie položiek a označenie, ktoré je v súlade s oceneným výkazom prác a odsúhlasené stavebným dozorom.
  5. Lehota splatnosti faktúr je 30 dní odo dňa ich doručenia objednávateľovi spolu so všetkými prílohami. Faktúry budú predkladané v štyroch originálnych vyhotoveniach.

VII.   
ZÁRUČNÁ DOBA - ZODPOVEDNOSŤ ZA VADY

* 1. Zhotoviteľ zodpovedá za to, že dielo je zhotovené podľa projektovej dokumentácie, oceneného výkazu výmer a podmienok zmluvy a že minimálne počas záručnej lehoty bude mať vlastnosti dohodnuté v zmluve, zodpovedajúce platným technickým predpisom a EN, STN, vyhláškam a zákonom vzťahujúcim sa na predmet plnenia a nemá vlastnosti, ktoré by rušili, alebo znižovali hodnotu alebo schopnosť jeho používania.
  2. Zhotoviteľ zodpovedá za to, že dodané množstvo a vykonané práce sa zhodujú s údajmi uvedenými v súpise prác.
  3. Zhotoviteľ zaručuje, že použité materiály navrhnuté v projektovej dokumentácií sú nové, v prvej akostnej triede, zodpovedajú požiadavkám objednávateľa a obvyklým štandardom.
  4. Objednávateľ prípadné reklamácie vady diela v záručnej lehote uplatní bezodkladne po ich zistení písomnou formou.
  5. Zhotoviteľ zodpovedá za vady, ktoré dielo má v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ vtedy, ak boli spôsobené porušením jeho povinností.
  6. Zhotoviteľ poskytuje objednávateľovi záruku na dielo v trvaní 60 mesiacov, v zmysle § 562 ods. 2 písm. c) zákona č. 513/1991 Zb. Obchodný zákonník v znení neskorších predpisov a začína plynúť od dátumu odovzdania a prevzatia kompletného diela uvedeného v preberacom protokole s výnimkou výrobkov, materiálov, zariadenia konštrukcií, u ktorých bude záručná doba zhodná so záručnou dobou poskytnutou na tento materiál, výrobky, zariadenia a konštrukcie ich výrobcami. V prípade, že dôjde k reklamácií vád diela a tieto budú zhotoviteľom v záručnej dobe odstránené, záručná doba na časti diela, ktoré boli prevzaté po reklamácii, začína plynúť dňom prevzatia uvedeného v zápisnici platí na dobu ďalších 24 mesiacov, ktorá však neuplynie skôr ako základná záručná doba uvedená v prvej vete tohto bodu Zmluvy.
  7. Zhotoviteľ nesie plnú zodpovednosť za škody, ktoré vzniknú objednávateľovi v dôsledku nesplnenia zmluvných podmienok.
  8. Rozoznávajú sa:

1. zjavné vady, t. j. vady a nedorobky, ktoré objednávateľ zistil, resp. mohol zistiť odbornou prehliadkou pri preberaní diela. Musia byť ohlásené ich zapísaním v zápise o odovzdaní a prevzatí diela s uvedením dohodnutých termínov ich odstránenia,
2. skryté vady, t. j. vady, ktoré objednávateľ nemohol zistiť pri prevzatí diela a vyskytnú sa v záručnej dobe. Objednávateľ je povinný ich ohlásiť u zhotoviteľa najneskoršie do 5 pracovných dní od ich zistenia. Zhotoviteľ je povinný na ohlásenie reagovať do 3 pracovných dní po jeho obdržaní a dohodnúť s objednávateľom a podľa okolností aj s projektantom spôsob a primeranú lehotu odstránenia vady.
3. drobné vady, t. j. vady a nedorobky, ktoré samy osebe ani v spojení s inými nebránia riadnej prevádzke (užívaniu) predpokladanému projektom, nie sú prekážkou odovzdania a prevzatia diela ale zhotoviteľ je povinný ich odstrániť.
   1. Zmluvné strany sa dohodli, že v prípade nedodržania kvality použitých materiálov a nekvalitne zrealizovaných stavebných prác, zhotoviteľ po uplatnení oprávnenej reklamácie uskutoční neodkladne náhradné plnenie v požadovanej kvalite na svoje náklady.
   2. Zhotoviteľ sa zaväzuje uskutočniť obhliadku do 48 hodín od obdŕžania oznámenia o vade a začať s odstraňovaním vad diela najneskôr do 5 dní od prevzatia písomného uplatnenia oprávnenej reklamácie objednávateľa a vady odstrániť v lehote stanovenej objednávateľom. Maximálna lehota na odstránenie vád je 14 kalendárnych dní.
   3. Zhotoviteľ je zodpovedný za straty alebo škody na majetku, zranenia alebo usmrtenia tretích osôb, ktoré môžu nastať počas vykonávania diela alebo ako jeho dôsledok.
   4. Zmluvné strany sa dohodli pre prípad vady diela, že počas záručnej lehoty má objednávateľ právo požadovať a zhotoviteľ povinnosť bezplatného odstránenia vady.
   5. Ak zhotoviteľ neodstráni vady v dohodnutej lehote a ak lehota nebola dohodnutá bez zbytočného odkladu, je zhotoviteľ povinný zaplatiť objednávateľovi zmluvnú pokutu 50 eur za každý deň omeškania. Objednávateľ môže zabezpečiť odstránenie vad na náklady zhotoviteľa treťou osobou.
   6. Záručná doba sa predlžuje o dobu začatú dňom oznámenia vad a končiacu dňom opravenia vady zhotoviteľom.
   7. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých Objednávateľom a Zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu upozornil Objednávateľ a ten na ich použití trval.
   8. Na písomnú žiadosť objednávateľa je zhotoviteľ povinný bez zbytočného odkladu reklamované vady odstrániť, aj keď neuznáva, že za vady zodpovedá. V sporných prípadoch znáša náklady na odstránenie vád až do rozhodnutia súdu o reklamácií zhotoviteľ.

VIII.   
PODMIENKY VYKONANIA DIELA

* 1. Práce na realizácií diela musia byť vykonané podľa zmluvných ustanovení na profesionálnej úrovni a musia vyhovovať § 43 g zákona č. 50/76 Zb. stavebného zákona v znení neskorších predpisov. Materiály a výrobky určené k vykonaniu diela musia byť všeobecne dobrej kvality a musia spĺňať požiadavky § 43 f zákona č. 50/76 Zb. stavebného zákona v znení neskorších predpisov a zákona č. 133/2013 Z. z. o stavebných výrobkoch v znení neskorších predpisov. K dodaným materiálom a výrobkom musia byť doložené certifikáty, osvedčenia o vhodnosti ich použitia na stavbe. Výrobky a materiály určené na vykonanie diela musí zhotoviteľ dodať bez akýchkoľvek práv tretích osôb.
  2. Výrobky a materiály určené na vykonanie diela musí zhotoviteľ dodať bez akýchkoľvek práv tretích osôb.
  3. Zhotoviteľ vykonáva činnosti spojené s predmetom plnenia na vlastnú zodpovednosť, na svoje náklady, rešpektujúc právne predpisy, rozhodnutia, technické normy a špecifikácie.
  4. Zhotoviteľ zodpovedá za bezpečnosť pri práci a ochranu zdravia všetkých svojich zamestnancov a osôb, ktoré sa s jeho vedomím pohybujú v mieste plnenia diela. Zhotoviteľ zároveň zodpovedá za dodržiavanie platných právnych predpisov na úseku ochrany pred požiarmi.
  5. Zhotoviteľ nesmie realizáciu diela ako celok odovzdať inému subjektu bez predchádzajúceho písomného súhlasu objednávateľa.
  6. Zhotoviteľ nevykoná žiadne zmeny prác a materiálov bez odsúhlasenia objednávateľom. Všetky požiadavky na prípadne technicky zdôvodnené zmeny, musia byť zapísané do stavebného denníka a až po ich odsúhlasení objednávateľom môže zmeny zhotoviteľ realizovať. Práce, ktoré zhotoviteľ vykoná bez súhlasu objednávateľa odchylne od zmluvných dojednaní, nebudú uhradené.
  7. Zhotoviteľ písomne vyzve objednávateľa na preverenie a prevzatie všetkých prác, ktoré budú v ďalšom pracovnom postupe zakryté, alebo sa stanú neprístupnými. Výzva musí byť doručená objednávateľovi písomne, najmenej 4 pracovné dni vopred. V prípade, že sa zástupca objednávateľa po riadnej výzve na preverenie prác v určenej lehote nedostaví, je povinný uhradiť náklady dodatočného odkrytia, pokiaľ také odkrytie požaduje. Ak sa pri dodatočnom odkrytí zistí, že práce boli vykonané vadne, nesie náklady dodatočného odkrytia zhotoviteľ.
  8. Zhotoviteľ bude realizovať rozsah dohodnutého diela pre túto stavbu v súčinnosti s objednávateľom a podľa jeho pokynov. Zhotoviteľ má však povinnosť upozorniť na nevhodnosť pokynov objednávateľa, resp. stavebného dozoru. Inak bude zodpovedať za vady diela, ktoré vznikli v dôsledku takéhoto porušenia povinností.
  9. Zhotoviteľ písomne vyzve objednávateľa na preverenie a prevzatie všetkých prác, ktoré budú v ďalšom pracovnom postupe zakryté, alebo sa stanú neprístupnými. Výzva musí byť doručená objednávateľovi písomne, najmenej 4 dni vopred. V prípade, že sa zástupca objednávateľa po riadnej výzve na preverenie prác v určenej lehote nedostaví, je povinný uhradiť náklady dodatočného odkrytia, pokiaľ také odkrytie požaduje. Ak sa pri dodatočnom odkrytí zistí, že práce boli vykonané vadne, nesie náklady dodatočného odkrytia zhotoviteľ.
  10. Skutočnosť, že objednávateľ skontroloval výkresy, výpočty, dodávky, vzorky a vykonané práce, nezbavuje zhotoviteľa zodpovednosti za prípadné vady a nedostatky.
  11. Pri realizácii diela musí zhotoviteľ dodržať príslušné predpisy a normy, okrem iných najmä:
* všetky všeobecne záväzné právne predpisy, najmä stavebný zákon č. 50/1976 Zb. v znení neskorších predpisov a k nemu príslušné vykonávacie prepisy, Vyhlášku č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.
* Všetky platné Európske normy a Slovenské technické normy, vzťahujúce sa na predmet zmluvy, vydaných Úradom pre normalizáciu, metrológiu a skúšobníctvo Slovenskej republiky, resp. Slovenským ústavom technickej normalizácie Bratislava.
* Zákon NR SR č. 124/2006 Z. z. o bezpečnosti a ochrane zdravia pri práci v znení neskorších predpisov.
* Zákon NR SR č 314/2001 Z.z. o ochrane pred požiarmi v znení neskorších predpisov.
* Nariadenie vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko.
* Rozhodnutia a vyjadrenia dotknutých orgánov verejnej moci a príslušných organizácií.
* Nariadenie vlády SR č. 391/2006 Z. z. o minimálnych bezpečnostných a zdravotných požiadavkách na pracovisko.
* Nariadenie vlády SR č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov.
* Nariadenie vlády SR č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov.
* Nariadenie vlády SR č. 281/2006 Z. z. o bezpečnostných požiadavkách pri ručnej manipulácií s bremenami
* Zákon NR SR č. 355/2007 Z. z. o ochrane, podpore a rozvoji verejného zdravia v znení neskorších predpisov
  1. Zhotoviteľ zaručuje, že má všetky povolenia a licencie, ktoré sú nevyhnutné k zhotoveniu diela a že tieto povolenia sú postačujúce k tomu, aby mohol dielo riadne začať a dokončiť.
  2. Zhotoviteľ zrealizuje dielo kvalifikovanými zamestnancami. Zhotoviteľ zodpovedá za to, že bude mať pre zamestnancov všetky potrebné úradné povolenia a platné kvalifikačné potvrdenia pre realizáciu diela.
  3. Zhotoviteľ vykoná dielo v rozsahu, kvalite a termínoch podľa tejto zmluvy.
  4. Zhotoviteľ plne zodpovedá za vhodnosť a bezpečnosť všetkých prác a stavebných metód používaných na stavenisku a pracovisku.
  5. Zhotoviteľ po celý čas realizácie diela a odstraňovania jeho vád a nedorobkov:
* zodpovedá za bezpečnosť a ochranu zdravia pri práci v zmysle platných právnych predpisov za všetky osoby zdržiavajúce sa na stavenisku, bude udržiavať stavenisko a dielo (pokiaľ nie je dokončené a odovzdané do užívania objednávateľovi) v náležitom stave tak, aby týmto osobám nehrozilo nebezpečenstvo a ďalej zabezpečí, aby všetky osoby na stavenisku boli riadne inštruované a plnili všetky pokyny týkajúce sa bezpečnosti práce podľa platného práva, za škody na zdraví a majetku týchto osôb vzniknutým porušením predpisov zodpovedá v plnom rozsahu zhotoviteľ na vlastnú zodpovednosť ako aj ich prípadným odškodnením,
* zodpovedá za dodržiavanie platných právnych predpisov na úseku ochrany pred požiarmi, za škody na zdraví a majetku osôb vzniknutých porušením týchto predpisov zodpovedá v plnom rozsahu zhotoviteľ na vlastnú zodpovednosť ako aj ich prípadným odškodnením,
* sa zaväzuje, že svojou činnosťou nenaruší bezpečnosť osôb nachádzajúcich sa v častiach objektu, ktoré nie sú dotknuté stavebnými prácami, ani iných osôb pohybujúcich sa mimo staveniska, berie zároveň na vedomie, že stavebné práce sa budú realizovať počas prevádzky objektu (jeho prístupných časti),
* vykoná všetky primerané opatrenia na ochranu verejnosti a životného prostredia na stavenisku i mimo neho,  zamedzeniu škody na verejnom majetku, proti zasahovaniu do práv tretích osôb následkom znečistenia, hluku, vibrácií, prachu alebo iných príčin, vznikajúcich v dôsledku jeho činností.
  1. Zhotoviteľ si na svoje náklady zabezpečí dodávky elektriny, vody a ďalších médií na stavenisko po celý čas realizácie diela, ak sa nedohodne s objednávateľom inak. V prípade dohody objednávateľa so zhotoviteľom, objednávateľ umožní zhotoviteľovi prístup k potrebným médiám, pričom podmienky odberu, vyčíslenia  spotreby a ich úhrady budú dohodnuté pri odovzdaní staveniska.
  2. Zhotoviteľ počas vykonávania diela je povinný na stavenisku a v jeho okolí zachovávať poriadok a čistotu a bude na svoje náklady a nebezpečenstvo priebežne odpratávať a odvážať zo staveniska všetok stavebný odpad, vzniknutý jeho činnosťou a bude ho likvidovať a ukladať len na miestach k tomu určených v zmysle zákona NR SR 79/2015 Z. z. o odpadoch v znení doplňujúcich neskorších predpisov.
  3. Zhotoviteľ sa zaväzuje, že na stavenisku resp. pracovisku:
* bude zamestnávať pracovníkov len so zdravotnou a odbornou spôsobilosťou na určený druh pracovnej činnosti,
* bude dodržiavať bezpečnostné, hygienické, požiarne predpisy a predpisy pre ochranu životného prostredia,
* zabezpečí si vlastný dozor nad bezpečnosťou práce vrátane sústavnej kontroly bezpečnosti práce pri všetkých činnostiach na stavenisku a pracovisku,
* upozorní objednávateľa na všetky možné riziká, ktoré by mohli viesť pri jeho činnosti na pracovisku k ohrozeniu života, zdravia pracovníkov objednávateľa alebo tretích osôb alebo k ohrozeniu bezpečného stavu technických zariadení a susedných objektov,
* bude rešpektovať zákaz fajčenia, zákaz prinášať a používať na stavenisku resp. pracovisku objednávateľa akékoľvek alkoholické nápoje a omamné látky.
  1. Zhotoviteľ pri realizácii diela bude postupovať tak, aby z dôvodu stavebnej činnosti nedošlo ku škodám na majetku správcov inžinierskych sietí, majetku Mesta Levoča a susediacich objektov. V prípade, že vzniknú takéto škody z dôvodu na strane zhotoviteľa, tak ich zhotoviteľ odstráni na vlastné náklady, a ak to nebude v jeho moci, súhlasí s tým, aby bola výška škôd po ich odstránení a vyčíslení odpočítaná z jeho konečnej faktúry za dielo.
  2. Spolupôsobenie objednávateľa:
* spolupôsobením objednávateľa sa rozumie plnenie povinnosti objednávateľa, ktoré je nevyhnutné k  riadnemu a  včasnému splneniu povinnosti zhotoviteľa, najmä k  riadnemu a  včasnému vykonaniu diela alebo jeho časti zhotoviteľom a  k  riadnemu a včasnému odstráneniu prípadných vad diela zhotoviteľom.
* Objednávateľ v rozsahu nevyhnutne potrebnom poskytne na vyzvanie zhotoviteľa súčinnosť pri zaobstarávaní podkladov potrebných pre realizáciu diela, doplňujúcich údajov, spresnení podkladov, vyjadrení a stanovísk, ktorých potreba vznikne v priebehu plnenia tejto zmluvy. Toto spolupôsobenie poskytne zhotoviteľovi vo vzájomne dohodnutom čase, inak v primeranej lehote.
* Objednávateľ zabezpečí účasť kompetentných zástupcov objednávateľa na rokovaniach počas realizácie diela na základe výzvy zhotoviteľa, a zabezpečí priebežné prerokovanie predkladaných návrhov technických a technologických riešení v záujme zabezpečenia plynulého postupu realizácie diela.
  1. V prípade ak zhotoviteľ zadá subdodávku alebo ďalej deleguje akúkoľvek úlohu týkajúcu sa vykonania diela a/alebo ktorýchkoľvek prác, dodávok a/alebo služieb súvisiacich so zhotovovaním diela ktorémukoľvek z jeho subdodávateľov (ďalej len subdodávatelia), zhotoviteľ bude:
     + v plnom rozsahu zodpovedať za riadne a včasné vykonanie diela (časti zhotovovaného diela) takisto, ako keby ho vykonával sám,
     + zabezpečovať, že subdodávatelia sú si plne vedomí a v plnom rozsahu dodržiavajú všetky podmienky tejto zmluvy,
     + v plnom rozsahu vyplácať subdodávateľov za všetky subdodávateľské služby a bude uhrádzať akékoľvek dodatočné náklady súvisiace s takýmito subdodávateľskými vzťahmi, pričom všetky časti diela, ktoré budú plnené formou subdodávok, budú zhotovované na výlučné náklady zhotoviteľa a na jeho nebezpečenstvo
  2. Objednávateľ je povinný odovzdať stavenisko vypratané tak, aby Zhotoviteľ mohol na ňom začať práce v súlade s podmienkami zmluvy.
  3. Objednávateľ zabezpečí všetky rozhodnutia orgánov štátnej správy, potrebné pre vykonanie diela.
  4. Zhotoviteľ je povinný odo dňa prevzatia staveniska viesť stavebný denník s príslušnými náležitosťami, do ktorého sa budú zapisovať všetky skutočnosti podstatné pre naplnenie tejto zmluvy, najmä údaje o časovom postupe prác a ich kvality, zdôvodnenie odchýlok vykonávaných prác od projektu. Zhotoviteľ bude viesť stavebný denník v originály a v minimálne dvoch kópiách. Počas pracovnej doby musí byť stavebný denník na stavbe trvale prístupný. Povinnosť viesť stavebný denník končí dňom odstránenia zjavných vad a nedorobkov zistených pri odovzdávacom a preberacom konaní.
  5. Objednávateľ je povinný kontrolovať prostredníctvom poverených osôb obsah denníka a k zápisom pripájať svoje stanoviská.
  6. Záznamy v stavebnom denníku je oprávnený vykonávať stavbyvedúci. Okrem stavbyvedúceho sú oprávnení vykonávať záznamy aj zástupcovia projektanta, stavebný dozor objednávateľa, prípadne objednávateľom poverený zástupca, orgány štátneho stavebného dohľadu, prípadne iné oprávnené orgány štátnej a verejnej správy. Objednávateľ je povinný kontrolovať obsah denníka a k zápisom pripájať svoje stanoviská.
  7. Objednávateľ vyžaduje podľa zák. č. 82/2005 Z. z. o nelegálnej práci a nelegálnom zamestnávaní, predložiť od zhotoviteľa (vrátane subdodávateľov) zoznam zamestnancov, ktorí sa budú pohybovať po stavenisku. Ak zhotoviteľ poruší ustanovenia vyššie uvedeného zákona v dôsledku čoho by príslušný orgán a/alebo úrad vyrubil voči objednávateľovi sankciu v zmysle príslušných ustanovení zákona, je zhotoviteľ povinný takto vyrubenú sankciu voči objednávateľovi v plnom rozsahu uhradiť a súčasne nahradiť všetky náklady vzniknuté objednávateľovi s uvedenou sankciou a napr. trovy právneho zastúpenia za spracovanie odvolania voči uloženej sankcii a pod. Tým nie je dotknuté právo objednávateľa na náhradu škody.
  8. Bez písomného súhlasu objednávateľa podľa predchádzajúceho bodu tohto článku, formou aktualizácie prílohy č.3 Zoznam subdodávateľov, nemôže subdodávateľ vykonávať rozsah prác stanovený zhotoviteľom. Objednávateľ za subdodávateľa považuje tretiu osobu, ktorá bude zhotoviteľom poverená realizáciou vybraných položiek rozpočtu stavby na základe zmluvného vzťahu. Objednávateľ si vyhradzuje právo preveriť uvedené skutočnosti na základe dokumentov predložených objednávateľovi. Zhotoviteľ garantuje spôsobilosť svojich subdodávateľov pre plnenie predmetu zmluvy.
  9. Zhotoviteľ, ktorý spĺňa definičné znaky partnera verejného sektora, a na ktorého sa nevzťahujú výnimky zákona č. 315/2016 Z. z. o registri partnerov verejného sektora a o zmene a doplnení niektorých zákonov má povinnosť zapísať sa do Registra partnerov verejného sektora. V prípade, ak dôjde k zmene údajov napr. k jeho výmazu z registra ako partnera verejného sektora alebo ďalším zmenám, Objednávateľ má právo odstúpiť od tejto zmluvy. Uvedená povinnosť registrácie sa vzťahuje aj na prípadného subdodávateľa.

IX.   
Odovzdanie a prevzatie diela

* 1. Dielo sa považuje za dokončené dňom odovzdania diela objednávateľovi písomným protokolom o odovzdaní a prevzatí diela, pričom protokol musí byť podpísaný štatutárnymi zástupcami obidvoch zmluvných strán a musí byť v ňom vyjadrené, že dielo je odovzdané bez vád a nedorobkov, ktoré bránia jeho trvalému užívaniu.
  2. Dielo nie je možne preberať po častiach, iba v celku.
  3. Objednávateľ nie je povinný prevziať dielo, ak zistené vady a nedorobky bránia plneniu jeho účelu.
  4. Ak objednávateľ odmieta dodávku prevziať, je povinný uviesť dôvody. Po odstránení nedostatkov opakuje sa preberacie konanie v nevyhnutnom rozsahu a spíše sa dodatok k pôvodnej zápisnici,
  5. Ak objednávateľ do 10 kalendárnych dní od doručenia písomnej výzvy zhotoviteľa dielo neprevezme bez uvedenia dôvodu alebo písomne zhotoviteľovi neoznámi dôvody, pre ktoré odmieta dielo prevziať, považuje sa dielo uplynutím tejto lehoty za prevzaté objednávateľom v plnom rozsahu a teda odovzdané. Tým nie sú dotknuté prípadné nároky objednávateľa z vád dodaného diela.
  6. Zhotoviteľ splní zmluvný záväzok podľa čl. III riadnym vykonaním a odovzdaním diela objednávateľovi nasledovne:
* zhotoviteľ odovzdá a objednávateľ preberie dokončené dielo schopné samostatného užívania podľa zmluvy na odovzdávacom a preberacom konaní.
* zhotoviteľ je povinný písomne objednávateľovi oznámiť 3 dni vopred pripravenosť na odovzdanie diela s termínom, kedy sa má vypísať preberacie konanie.
* o odovzdaní a prevzatí predmetu plnenia spíše objednávateľ spoločne so zhotoviteľom preberací protokol o odovzdaní a prevzatí diela.
* Ak objednávateľ odmietne predmet plnenia prevziať, spíše objednávateľ a zhotoviteľ zápisnicu, v ktorej uvedú svoje stanoviská a ich odôvodnenie.
  1. Za dokončené dielo sa považuje dielo po úplnom a riadnom vyhotovení podľa dohodnutého rozsahu a po odstránení všetkých vád.
  2. K preberaciemu konaniu je zhotoviteľ povinný pripraviť všetky doklady, ktoré sú súčasťou predmetu plnenia a odovzdať ich objednávateľovi, ak ich neodovzdá už v priebehu vykonávania diela. Ide najmä o nasledujúce doklady:
* projektovú dokumentáciu skutočného vyhotovenia so zakreslením všetkých zmien podľa skutočného stavu vykonaných prác v dvoch vyhotoveniach v tlačenej forme a jednom vyhotovení v digitálnej podobe,
* certifikáty preukázania zhody (atesty) na všetky stavebné výrobky a technické vybavenie a zariadenia v súlade s príslušnými právnymi predpismi,
* kópie záručných listov použitých výrobkov, návody na montáž a obsluhu,
* doklady o vykonaných funkčných skúškach, odborných prehliadkach a skúškach vyhradených technických zariadení,
* doklady o likvidácií vybúraných stavebných materiálov a odpadov,
* kópiu stavebného denníka,
* ostatné doklady potrebné pre riadne prevádzkovanie predmetu diela, pokiaľ vyplývajú z právnych predpisov,
* fotodokumentáciu stavby.

X.   
ZMLUVNÉ POKUTY

* 1. Pri omeškaní zhotoviteľa s vykonaním diela má objednávateľ voči zhotoviteľovi právo na zaplatenie zmluvnej pokuty vo výške 0,5 % z ceny diela za každý deň omeškania. Zhotoviteľ je povinný túto zmluvnú pokutu uhradiť.
  2. V prípade omeškania objednávateľa s úhradou peňažných záväzkov zhotoviteľovi má zhotoviteľ voči objednávateľovi právo na zaplatenie úroku z omeškania z dlžnej sumy vo výške v zmysle ustanovení Obchodného zákonníka. Objednávateľ je povinný tento úrok z omeškania zaplatiť.
  3. Zmluvné pokuty a úroky z omeškania, dohodnuté touto zmluvou hradí povinná strana  
     nezávisle od toho, či a v akej výške vznikne druhej zmluvnej strane v tejto súvislosti škoda, ktorú možno vymáhať samostatne.
  4. Ak zhotoviteľ neodstráni vady diela uvedené v preberacom protokole o odovzdaní a prevzatí diela v lehote určenej na ich odstránenie alebo počas záručnej lehoty v čase určenom v tejto zmluve, zaplatí objednávateľovi zmluvnú pokutu vo výške 50,-- EUR za každý deň omeškania a za každý jednotlivý prípad.
  5. Ak objednávateľovi vznikne škoda z dôvodu nedodržania termínu ukončenia realizácie diela v zmluvnom termíne, zhotoviteľ ju uhradí v plnej výške.
  6. Úhrada alebo zápočet zmluvnej pokuty nezbavuje zhotoviteľa povinnosti dielo riadne dokončiť ani jeho ďalších povinnosti podľa zmluvy.
  7. Lehota splatnosti zmluvnej pokuty je do 30 dní odo dňa doručenia dokladu, ktorým bude uplatnená zmluvná pokuta.

XI.   
ODSTÚPENIE OD ZMLUVY

* 1. Odstúpenie od zmluvy musí byť oznámené zmluvnej strane písomne a je účinné dňom doručenia oznámenia o odstúpení zmluvnej strane.
  2. Objednávateľ môže až do dokončenia diela odstúpiť od zmluvy v nasledovných prípadoch:
* ak zhotoviteľ je v konkurznom konaní alebo reštrukturalizačnom konaní alebo vstúpi do likvidácie,
* ak zhotoviteľ mešká s ukončením diela podľa zmluvnej lehoty a ani v primeranej lehote určenej objednávateľom dielo nedokončí,
* ak zhotoviteľ v súvislosti s plnením predmetu zmluvy uzavrel takú dohodu, ktorá predstavuje porušenie podmienok tejto zmluvy,
* ak napriek písomnému upozorneniu objednávateľom v stavebnom denníku nie sú zo strany zhotoviteľa dodržané platné predpisy BOZP, ochrany pred požiarmi a ochrany životného prostredia na stavbe diela,
* ak nie sú po výzve objednávateľa v stavebnom denníku realizované práce v súlade s požiadavkou na kvalitu realizácie diela,
* ak zhotoviteľ porušil svoje zmluvné záväzky takým spôsobom, ktorý neumožňuje vecnú a časovú realizáciu diela.
  1. Zhotoviteľ môže odstúpiť od zmluvy v nasledovných prípadoch:
* ak objednávateľ neplní zmluvu, alebo porušil povinnosti z nej vyplývajúce a tým zhotoviteľovi znemožní vykonanie diela,
* ak objednávateľovi písomne bezvýsledne určil dodatočne primeranú lehotu na splnenie záväzkov, vyplývajúcich zo zmluvy (ak tieto neplní) a písomne prehlásil, že po uplynutí tejto lehoty odstúpi od zmluvy.
  1. V prípade, že dôjde k predčasnému skončeniu zmluvného vzťahu z dôvodov na strane zhotoviteľa, je objednávateľ oprávnený fakturovať zhotoviteľovi zmluvnú pokutu vo výške 10 % z celkovej ceny diela.
  2. Ak dôjde k zrušeniu alebo odstúpeniu od tejto zmluvy na strane objednávateľa bez zavinenia zhotoviteľa, bude zhotoviteľ fakturovať objednávateľovi práce rozpracované ku dňu zrušenia alebo odstúpenia od zmluvy vo výške podľa rozsahu vykonaných prác na predmete zmluvy a zmluvnú pokutu v zmysle obchodného zákonníka. Nárok na úhradu prác a dodávok realizovaných zhotoviteľom ku dňu odstúpenia od zmluvy zostáva zhotoviteľovi zachovaný a vyúčtuje sa podľa zmluvných cien.
  3. Zhotoviteľ protokolárne odovzdá a objednávateľ prevezme práce, ktoré zhotoviteľ vykonal v priebehu realizácie diela, najneskôr do 30 dní po odstúpení od zmluvy. Zhotoviteľ je povinný predložiť overiteľné vyúčtovanie vykonaných služieb, prác a dodávok vrátane príslušných dokladov.
  4. Zmluvu o dielo možno zmeniť počas jej trvania bez nového verejného obstarávania, ak:
     1. dôjde k oprávneným zmenám technického riešenia počas výstavby oproti PD;
     2. dôjde k legislatívnym zmenám platných technických predpisov počas výstavby;
     3. dôjde k okolnostiam, ktoré nezavinil svojím konaním/nekonaním zhotoviteľ, resp. niekto, za koho v zmysle podmienok tejto zmluvy zaň zodpovedá.

XII.   
ZÁVEREČNÉ USTANOVENIA

* 1. Táto zmluva bola uzatvorená slobodne a vážne, určite a zrozumiteľne, zmluvné strany si zmluvu riadne prečítali a s jej obsahom bez výhrad súhlasia.
  2. Ostatné zmluvné vzťahy touto zmluvou výslovne neupravené sa riadia príslušnými ustanoveniami Obchodného zákonníka a ostatnými právnymi predpismi Slovenskej republiky.
  3. Ak nie je možné doručiť akúkoľvek písomnosť podľa tejto zmluvy adresátovi na adresu jeho sídla uvedenú v tejto zmluve, alebo ak adresát odmietne akúkoľvek písomnosť prevziať, považuje sa písomnosť za doručenú dňom nasledujúcim po dni vrátenia sa nedoručenej písomnosti späť odosielateľovi, a to aj vtedy, ak sa adresát o tom nedozvie. Domnienka doručenia platí len v prípade, že sa písomnosť doručuje doporučene.
  4. Zmluva je vyhotovená v piatich (5) rovnopisoch, z ktorých Objednávateľ obdrží tri (3) vyhotovenia a Zhotoviteľ dva (2) vyhotovenia.
  5. Meniť a dopĺňať text tejto zmluvy je možné len formou písomných dodatkov, ktoré budú platné ak budú riadne potvrdené a podpísané oprávnenými zástupcami oboch zmluvných strán.
  6. Meniť a dopĺňať text tejto zmluvy je možné len formou písomných dodatkov, ktoré budú platné ak budú riadne potvrdené a podpísané oprávnenými zástupcami oboch zmluvných strán.
  7. Zmluvné strany sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám, bez jeho písomného súhlasu, alebo tieto informácie nepoužijú na iné účely ako na plnenie podmienok tejto zmluvy.
  8. Objednávateľ v súvislosti s povinnosťou zverejnenia zmluvy podľa § 47a Občianskeho zákonníka a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, zabezpečí ochranu práv zhotoviteľa vyplývajúcich z § 17 Obchodného zákonníka týkajúcich sa obchodného tajomstva a § 11 Občianskeho zákonníka, týkajúceho sa práva na ochranu osobnosti (ďalej len „právne predpisy“). Objednávateľ konkrétne zabezpečí ochranu (anonymizovanie) tých ustanovení zmluvy o dielo (vrátanej jej príloh), ktoré zhotoviteľ náležite označí. V súlade s § 47a ods. 3 Občianskeho zákonníka tým nie je dotknutá účinnosť týchto ustanovení, ktoré neboli zverejnené.
  9. Zhotoviteľ berie na vedomie, že objednávateľ je povinnou osobou v zmysle § 2 zákona č. 211/2000 Z. z. o slobodnom prístupe k informáciám v platnom znení a súhlasí so zverejnením a sprístupnením obsahu tejto zmluvy.
  10. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.
  11. Táto zmluva bola uzatvorená slobodne a vážne, určite a zrozumiteľne, zmluvné strany si zmluvu riadne prečítali a s jej obsahom bez výhrad súhlasia.

V Levoči, dňa................... V .........................., dňa .........................

Objednávateľ: Mesto Levoča Zhotoviteľ: ....................................

....................................................................................................................

Ing. Miroslav Vilkovský, MBA titul, meno, priezvisko,

primátor mesta funkcia oprávnenej osoby

**Zoznam príloh k Zmluve o dielo:**

Príloha č. 1 Položkový rozpočet s výkazom výmer.